рамките на международни организации и форуми в областта на енергетиката, включително в областите на енергийната сигурност, световната търговия и инвестиции в областта на енергетиката, функционирането на световните пазари на енергия, енергийната ефективност и технологиите, свързани с енергетиката.
 Член 27
 Селско стопанство
 1. Страните засилват сътрудничеството в областта на политиката за селското стопанство, развитието на селските райони и управлението на горите, включително устойчивото селско стопанство, продоволствената сигурност, интеграцията на екологични изисквания в селскостопанската политика, политиката на развитие за селските райони, политиката за насърчаване и за качество на селскостопанските хранителни продукти, в това число географските означения, биологичното производство, международните селскостопански перспективи, устойчивото управление на горите и връзките между политиките за устойчиво селско стопанство, развитие на селските райони и горското стопанство и политиките за околната среда и изменението на климата.
 2. Страните засилват сътрудничеството в областта на научните изследвания и иновациите в областта на селското стопанство и управлението на горите.
 Член 28
 Рибарство
 1. Страните насърчават диалога и засилват сътрудничеството относно политиките в областта на рибарството в съответствие с подхода на предпазливост и екосистемния подход с оглед на насърчаването на дългосрочното опазване, ефективното управление и устойчивото използване на рибните ресурси на основата на най-добрите налични научни данни.
 2. Страните засилват обмена на мнения и информация и насърчават международното сътрудничество за предотвратяване, възпиране и премахване на незаконния, недекларирания и нерегулирания риболов.
 3. Страните засилват сътрудничеството в рамките на съответните регионални организации за управление на риболова.
 Член 29
 Морско дело
 В съответствие с международното право, както е заложено в Конвенцията на Организацията на обединените нации по морско право, съставена в Монтего Бей на 10 декември 1982 г. (по-нататък наричана Конвенцията на ООН по морско право), страните насърчават диалога, подобряват взаимното разбиране относно морското дело и работят заедно за насърчаване на:
 а)
 върховенството на закона в тази област, включително свободата на корабоплаването и прелитането и останалите свободи на откритото море, заложени в член 87 от Конвенцията на ООН по морско право; и
 б)
 дългосрочното опазване, устойчивото управление и по-доброто познаване на екосистемите и неживите ресурси на моретата и океаните в съответствие с приложимото международно право.
 Член 30
 Заетост и социални въпроси
 1. Страните засилват сътрудничеството в областта на заетостта, социалните въпроси и достойните условия на труд, например относно политиките по заетостта и системите за социална сигурност във връзка със социалното измерение на глобализацията и демографските промени, чрез обмен на мнения и опит и, когато е уместно, чрез дейности за сътрудничество по въпроси от общ интерес.
 2. Страните се стремят да спазват, утвърждават и прилагат международно признатите трудови и социални стандарти и да насърчават достойни условия на труд въз основа на своите ангажименти съгласно съответните международни инструменти, като Декларацията на Международната организация на труда за основните принципи и права в областта на труда, приета на 18 юни 1998 г., и Декларацията на Международната организация на труда относно социалната справедливост за справедлива глобализация, приета на 10 юни 2008 г.
 Член 31
 Здравеопазване
 Страните засилват обмена на мнения, информация и опит в областта на здравеопазването с цел ефективното разрешаване на трансгранични проблеми в областта на здравеопазването, по-специално като си